Riina Maidre

Riina Maidre (sündinud 26. jaanuaril 1982) on eesti näitleja.

Riina Maidre on lõpetanud 2000. aastal Tallinna Gustav Adolfi Gümnaasiumi (hõbemedaliga)http://www.gag.ee/kuld-ja-hobemedalistid ja 2004. aastal Eesti Muusikaakadeemia Kõrgema Lavakunstikooli (21. lend). 2014. aastal kaitses teatrimagistri väitekirja Amsterdami teatrikooli osakonnas DasArts. Ta on läbinud magistriõpingud ka interdistsiplinaarse kunsti osakonnas kunstnik Jaan Toomiku juures Eesti Kunstiakadeemias, kuid lõputöö on vormistamata. 2019. aastal sai Tartu Ülikoolist ka eripedagoogi magistridiplomi.

2006–2011 töötas ta näitlejana Von Krahli Teatris. Seejärel on ta olnud vabakutseline näitleja.

Ta on mänginud peaosa 2011. aastal valminud mängufilmis "Kõik muusikud on kaabakad". Väiksemad osatäitmised on tal olnud teleseriaalis "Ohtlik lend", "Kättemaksukontor", "Tuulepealne maa", "Siberi võmm", "Viimane võmm" ning filmides "Taarka" (2008), "Georg" (2007), "Mis iganes, Aleksander!" (2007) ja "Apteeker Melchior. Viirastus" (2022).

 Tunnustus 
 2017 Eesti Teatriliidu naispeaosatäitja auhind
 2025 Eesti Teatriliidu naispeaosatäitja auhind

Viited

Välislingid

Riina Maidre Eesti filmi andmebaasis

Kategooria:Eesti näitlejad
Kategooria:Gustav Adolfi Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1982
Kategooria:Eesti õpetajad
Kategooria:Eesti eripedagoogid